b'\n_START_ARTICLE_\nJacob Saxtorph-Mikkelsen\n_START_PARAGRAPH_\nJacob Saxtorph-Mikkelsen (f\xc3\xb8dt 29. juli 1878 i Mariager, d\xc3\xb8d 18. august 1951 p\xc3\xa5 Frederiksberg) var en dansk visesanger og komponist._NEWLINE_Saxtorph-Mikkelsen var uddannet boghandler og fungerede ogs\xc3\xa5 som fotograf, men han var fra omkring 1900 omrejsende visesanger. Hans repertoire var ofte af egen tilvirkning hvad ang\xc3\xa5r b\xc3\xa5de tekster og melodier, men han skrev ogs\xc3\xa5 musik til andre digteres sange. Teksterne var f\xc3\xb8rst og fremmest af Jeppe Aakj\xc3\xa6r, men ogs\xc3\xa5 Harald Bergstedts og Kaj Munks vers satte han i musik. Som flere andre af tidens sangskrivere huskes han i dag hovedsageligt for \xc3\xa9n sang, nemlig \xe2\x80\x9dAnna var i Anders k\xc3\xa6r\xe2\x80\x9d'